
Gwneud y gorau o’r llyfr hwn


Mae’n rhaid i bawb benderfynu ar ei strategaeth adolygu ei hun, ond mae’n hanfodol edrych eto ar eich gwaith, ei ddysgu a phrofi eich dealltwriaeth. Bydd y Nodiadau Adolygu hyn yn eich helpu chi i wneud hynny mewn ffordd drefnus, fesul testun. Defnyddiwch y llyfr hwn fel sail i’ch gwaith adolygu – gallwch chi ysgrifennu arno i bersonoli eich nodiadau a gwirio eich cynnydd drwy roi tic yn ymyl pob adran wrth i chi adolygu.


Ticio i dracio eich cynnydd

Defnyddiwch y rhestr wirio adolygu ar dudalennau 4–6 i gynllunio eich adolygu, fesul testun. Ticiwch bob blwch pan fyddwch chi wedi:


	•  adolygu a deall testun

	•  profi eich hun

	•  ymarfer y cwestiynau enghreifftiol a mynd i’r wefan i wirio eich atebion



Gallwch chi hefyd gadw trefn ar eich adolygu drwy roi tic wrth ymyl pennawd pob testun yn y llyfr. Efallai y bydd yn ddefnyddiol i chi wneud eich nodiadau eich hun wrth i chi weithio drwy bob testun.



Nodweddion i’ch helpu chi i lwyddo

Cyngor

Rydyn ni’n rhoi cyngor gan arbenigwyr drwy’r llyfr cyfan i’ch helpu chi i wella eich techneg arholiad er mwyn rhoi’r cyfle gorau posibl i chi yn yr arholiad.

[image: ]






[image: ]

Sgiliau ymarferol

Mae’r rhain yn annog ymagwedd ymchwiliol at y gwaith ymarferol sy’n ofynnol ar gyfer eich cwrs.

Profi eich hun

Cwestiynau byr yw’r rhain sy’n gofyn am wybodaeth, a dyma’r cam cyntaf i chi brofi faint rydych chi wedi’i ddysgu.

Diffiniadau a thermau allweddol

Rydyn ni’n rhoi diffiniadau clir a chryno o dermau allweddol hanfodol pan fyddan nhw’n ymddangos am y tro cyntaf.

Cysylltiadau

Mae’r rhain yn nodi cysylltiadau penodol rhwng testunau ac yn dweud wrthych chi sut bydd adolygu’r rhain yn eich helpu chi i ateb cwestiynau’r arholiad.

Sgiliau mathemategol

Bydd yr enghreifftiau wedi’u datrys a’r cwestiynau ymarfer yn eich helpu chi i ddatblygu eich hyder a’ch gallu.

Gweithgareddau adolygu

Bydd y gweithgareddau hyn yn eich helpu chi i ddeall pob testun mewn ffordd ryngweithiol.

Cwestiynau enghreifftiol

Rydyn ni’n rhoi cwestiynau enghreifftiol ar gyfer pob testun. Defnyddiwch nhw i atgyfnerthu eich adolygu ac i ymarfer eich sgiliau arholiad.

Crynodebau

Mae’r crynodebau yn rhoi rhestr o bwyntiau bwled i’w gwirio’n gyflym ar gyfer pob testun.

Gwefan

Ewch i’r wefan ganlynol i wirio eich atebion i’r cwestiynau ‘Profi eich hun’, y cwestiynau ymarfer a’r cwestiynau enghreifftiol: www.hoddereducation.co.uk/fynodiadauadolygu

Fy rhestr wirio adolygu


Y cyfnod cyn yr arholiadau

Cynllun yr arholiad

Uned 3 Egni, homeostasis a’r amgylchedd

  1 Pwysigrwydd ATP

Mae ATP yn cael ei syntheseiddio mewn cloroplastau ac mewn mitocondria

  2 Mae ffotosynthesis yn defnyddio egni golau i syntheseiddio moleciwlau organig

Mae dail angiosberm wedi addasu i ddal golau ar gyfer ffotosynthesis

Mae gan y bilen thylacoid ddwy wahanol ffotosystem

Y ffactor mwyaf prin sy’n cyfyngu ar ffotosynthesis

  3 Mae resbiradaeth yn rhyddhau egni cemegol mewn prosesau biolegol

Cyfres o adweithiau sy’n cael eu catalyddu gan ensymau yw resbiradaeth

Mae NAD wedi’i rydwytho ac FAD wedi’i rydwytho yn cael eu hocsidio yn y gadwyn trosglwyddo electronau

  4 Microbioleg

Mae micro-organebau yn cynnwys bacteria a rhywogaethau ffyngau a Protoctista

Mae angen amodau addas i dyfu micro-organebau yn y labordy

  5 Maint poblogaeth ac ecosystemau

Mae ecosystemau’n ddynamig ac felly’n gallu newid

Mae ecosystemau’n cynnwys organebau a’u hamgylcheddau

Mae cymunedau’n newid dros amser

Mae maetholion yn cael eu hailgylchu

  6 Effaith dyn ar yr amgylchedd

Gall rhywogaethau fod mewn perygl am lawer o resymau

Gallwn ni warchod cyfansymiau genynnol yn y gwyllt ac mewn caethiwed

Mae ffiniau’r blaned yn diffinio man gweithredu diogel ar gyfer dynoliaeth

  7 Homeostasis a’r aren

Mae’r corff yn defnyddio homeostasis i gynnal amgylchedd mewnol cyson

Mae’r aren yn rhan o’r system ysgarthu ddynol

Hormon gwrthddiwretig sy’n rheoli potensial dŵr yn y gwaed

Mae methiant yr arennau’n gallu achosi i gynhyrchion gwastraff gronni

Mae anifeiliaid yn rhyddhau gwastraff nitrogenaidd ar wahanol ffurfiau

  8 Y system nerfol

Mae mamolion yn gallu ymateb i ysgogiadau allanol a mewnol

Mae gan organebau syml fel Hydra nerfrwydau

Mae niwronau echddygol yn cynnwys cellgorff ac acson

Mae synapsau yn cysylltu niwronau â’i gilydd

Uned 4 Amrywiad, etifeddiad ac opsiynau

  9 Atgenhedlu rhywiol mewn bodau dynol

Mae atgenhedlu mewn bodau dynol yn dibynnu ar ffrwythloniad mewnol

Enw’r broses o gynhyrchu gametau yw gametogenesis

Mae ffrwythloniad yn digwydd yn y dwythellau wyau

Hormonau sy’n rheoli’r gylchred fislifol

Hormonau sy’n rheoli beichiogrwydd

10 Atgenhedlu rhywiol mewn planhigion

Mae angiosbermau yn atgenhedlu’n rhywiol

Caiff gronynnau paill eu cynhyrchu yn yr anther drwy gyfrwng meiosis

Ofari y planhigyn benywol sy’n cynhyrchu’r ofwl

Ar ôl peilliad, mae ffrwythloniad mewnol yn digwydd yn yr ofarïau

Mae hadau’n gallu bod yn hadau monocotyledon neu ddeugotyledon

11 Etifeddiad

Gwahanol ffurfiau ar yr un genyn yw alelau

Mendel oedd y cyntaf i gynnal ymchwiliadau geneteg

Mae cyflwr rhyw-gysylltiedig yn cael ei reoli gan alel ar y cromosom X neu Y

Bydd alelau ar yr un cromosom yn cael eu hetifeddu gyda’i gilydd

Newid ar hap i DNA organeb yw mwtaniad

Mae ffactorau eraill yn gallu dylanwadu ar fynegiad genynnau

12 Amrywiad ac esblygiad

Mae ffactorau genynnol ac amgylcheddol yn cynhyrchu amrywiad

Y cyfanswm genynnol yw holl alelau’r holl enynnau mewn poblogaeth

Mae egwyddor Hardy-Weinberg yn rhagfynegi amlderau alel

Esblygiad yw’r newid i organebau dros lawer o genedlaethau

Mae mwtaniadau’n arwain at amrywiad genynnol mewn poblogaeth

Mae amlderau alel hefyd yn gallu newid oherwydd siawns

Mae ffurfiant rhywogaethau yn digwydd pan dydy dau grŵp o organebau ddim yn gallu cynhyrchu epil ffrwythlon mwyach

13 Cymwysiadau atgenhedlu a geneteg

Y genom yw cyfarwyddiadau genynnol organeb

Gellir defnyddio olion bysedd genynnol mewn ymchwiliadau fforensig

Mae’r PCR yn bwysig o ran cymhwyso geneteg

Mae peirianneg genynnau yn defnyddio technoleg DNA ailgyfunol

Gallwn ni addasu bacteria i gynhyrchu sylweddau defnyddiol

Gallwn ni addasu planhigion i roi nodweddion dymunol

Mae genyn iach yn gallu cymryd lle genyn diffygiol

Gallwn ni ddefnyddio bôn-gelloedd ar gyfer peirianneg meinweoedd

14 Opsiwn A: Imiwnoleg a chlefydau

Mae’r corff dynol yn gartref i lawer o wahanol fathau o ficro-organebau

Mae gwrthfiotigau’n lladd bacteria neu’n atal eu twf

Mae gan y corff ddulliau amhenodol o leihau haint

Gweithredoedd lymffocytau sy’n achosi’r ymateb imiwn penodol

15 Opsiwn B: Anatomi cyhyrsgerbydol dynol

Mae cartilag ac asgwrn yn feinweoedd cyswllt arbenigol

Mae yna nifer o wahanol anhwylderau a chlefydau esgyrn

Cyhyr sgerbydol sy’n symud y cymalau

Mae gan y sgerbwd lawer o swyddogaethau

Mae gan fodau dynol bedwar prif fath o gymal

Mae cyhyrau gwrthweithiol yn gweithio mewn parau

16 Opsiwn C: Niwrofioleg ac ymddygiad

Mae tair prif ran i’r ymennydd

Y system nerfol awtonomig sy’n rheoli prosesau anwirfoddol

Mae’r corpus callosum yn cysylltu dau hemisffer y cerebrwm

Gallwn ni ddefnyddio technegau sydd ddim yn fewnwthiol i astudio’r ymennydd

Mae’r ymennydd yn gallu ffurfio cysylltiadau newydd rhwng niwronau

Mae mynegiad genynnau’n gallu effeithio ar ddatblygiad yr ymennydd

Mae ymddygiad cynhenid yn ymddygiad cymhleth greddfol (ddim wedi’i ddysgu)

Profiadau yn y gorffennol sy’n gyfrifol am ymddygiad wedi’i ddysgu

Mae ymddygiadau cymdeithasol yn cynnwys rhyngweithiadau rhwng unigolion o’r un rhywogaeth

Geirfa

    Atebion:

    www.hoddereducation.co.uk/fynodiadauadolygu





Y cyfnod cyn yr arholiadau

6–8 wythnos i fynd


	•  Dechreuwch drwy edrych ar y fanyleb – gwnewch yn siŵr eich bod chi’n gwybod yn union pa ddeunydd y mae angen i chi ei adolygu a beth yw arddull yr arholiad. Defnyddiwch y rhestr wirio adolygu ar dudalennau 4–6 i ddod yn gyfarwydd â’r testunau.

	•  Trefnwch eich nodiadau, gan wneud yn siŵr eich bod chi wedi cynnwys popeth sydd ar y fanyleb. Bydd y rhestr wirio adolygu yn eich helpu chi i grwpio eich nodiadau fesul testun.

	•  Lluniwch gynllun adolygu realistig a fydd yn caniatáu amser i chi i ymlacio. Dewiswch ddyddiau ac amseroedd ar gyfer pob pwnc y mae angen i chi ei astudio, a chadwch at eich amserlen.

	•  Gosodwch dargedau call i chi eich hun. Rhannwch eich amser adolygu yn sesiynau dwys o tua 40 munud, gydag egwyl ar ôl pob sesiwn. Mae’r Nodiadau Adolygu hyn yn trefnu’r ffeithiau sylfaenol yn adrannau byr, cofiadwy er mwyn gwneud adolygu’n haws.

2–6 wythnos i fynd


	•  Darllenwch drwy rannau perthnasol y llyfr hwn a chyfeiriwch at y Cyngor, y Crynodebau a’r termau allweddol. Ticiwch y testunau pan fyddwch chi’n teimlo’n hyderus yn eu cylch. Amlygwch y testunau hynny sy’n anodd i chi ac edrychwch arnyn nhw’n fanwl eto.

	•  Profwch eich dealltwriaeth o bob testun drwy weithio drwy’r cwestiynau ‘Profi eich hun’ yn y llyfr. Mae’r atebion ar gael ar y wefan: www.hoddereducation.co.uk/fynodiadauadolygu

	•  Gwnewch nodyn o unrhyw faes sy’n achosi problem wrth i chi adolygu, a gofynnwch i’ch athro roi sylw i’r rhain yn y dosbarth.

	•  Edrychwch ar gyn-bapurau. Dyma un o’r ffyrdd gorau i chi adolygu ac ymarfer eich sgiliau arholiad. Ysgrifennwch neu paratowch gynlluniau o atebion i’r cwestiynau enghreifftiol sydd yn y llyfr hwn. Gwiriwch eich atebion ar y wefan: www.hoddereducation.co.uk/fynodiadauadolygu

	•  Rhowch gynnig ar ddulliau adolygu gwahanol. Defnyddiwch y gweithgareddau adolygu i roi cynnig ar wahanol ddulliau adolygu. Er enghraifft, gallwch chi wneud nodiadau gan ddefnyddio mapiau meddwl, diagramau corryn neu gardiau fflach.

	•  Defnyddiwch y rhestr wirio adolygu i dracio eich cynnydd a rhowch wobr i’ch hun ar ôl cyflawni eich targed.

Wythnos i fynd


	•  Ceisiwch gael amser i ymarfer cyn-bapur cyfan wedi’i amseru, o leiaf unwaith eto a gofynnwch i’ch athro am adborth. Cymharwch eich gwaith yn fanwl â’r cynllun marcio.

	•  Gwiriwch y rhestr wirio adolygu i wneud yn siŵr nad ydych chi wedi gadael unrhyw destunau allan. Ewch dros unrhyw feysydd sy’n anodd i chi drwy eu trafod gyda ffrind neu gael help gan eich athro.

	•  Dylech chi fynd i unrhyw ddosbarthiadau adolygu y mae eich athro yn eu cynnal. Cofiwch, mae eich athro yn arbenigwr ar baratoi pobl ar gyfer arholiadau.

Y diwrnod cyn yr arholiad


	•  Ewch drwy’r Nodiadau Adolygu hyn yn gyflym i’ch atgoffa eich hun o bethau defnyddiol, er enghraifft y blychau Cyngor, y Crynodebau a’r Termau allweddol.

	•  Gwiriwch amser a lleoliad eich arholiad.

	•  Gwnewch yn siŵr bod gennych chi bopeth sydd ei angen – beiros a phensiliau ychwanegol, hancesi papur, oriawr, potel o ddŵr, losin.

	•  Cofiwch adael rhywfaint o amser i ymlacio ac ewch i’r gwely’n gynnar i sicrhau eich bod chi’n ffres ac yn effro ar gyfer yr arholiadau.

Fy arholiadau

Bioleg U2 Papur 1

Dyddiad: ………………………………………………….

Amser:………………………………………………….

Lleoliad:………………………………………………

Bioleg U2 Papur 2

Dyddiad: ………………………………………………….

Amser:………………………………………………….

Lleoliad:………………………………………………

Bioleg U2 Papur 3

Dyddiad: ………………………………………………….

Amser:………………………………………………….

Lleoliad:………………………………………………

Cynllun yr arholiad


Mae’r llyfr hwn yn rhoi sylw i gymhwyster Bioleg U2 CBAC.


Manylion asesu


CBAC


U2

Mae Unedau 3 a 4 U2 yn cael eu hasesu mewn papurau arholiad ysgrifenedig. Mae pob un yn para 2 awr ac yn werth 90 marc. Mae pob uned yn cyfrannu 25% o gyfanswm y marciau Safon Uwch. Mae arholiad Uned 3 yn cynnwys amrywiaeth o gwestiynau strwythuredig byr a hirach ac un ymateb estynedig. Mae Uned 4 yn cynnwys dwy adran: mae Adran A hefyd yn cynnwys amrywiaeth o gwestiynau strwythuredig byr a hirach ac un ymateb estynedig; ac yn Adran B bydd rhaid i chi ddewis un o dri opsiwn – Imiwnoleg a chlefydau, Anatomi cyhyrsgerbydol dynol neu Niwrofioleg ac ymddygiad. Bydd hwn yn gwestiwn strwythuredig.

Mae Uned 5 yn cynnwys tasg arbrofol (gwerth 20 marc) a thasg dadansoddi ymarferol (gwerth 30 marc). Mae’r uned hon yn werth 10% o gyfanswm y marciau Safon Uwch.




Trosolwg

Mae cysyniadau Uned 1 yn sylfaenol ac yn tanategu holl gwrs Safon Uwch bioleg. Mae’n bosibl y caiff eich dealltwriaeth o rai o’r egwyddorion yn Uned 1 eu harchwilio eto mewn unedau diweddarach.

Mae’r cwrs bioleg Safon Uwch yn fwy heriol nag UG. Mae angen i chi ddatblygu dealltwriaeth ddyfnach o gysyniadau biolegol a dangos gwell gallu i gymhwyso eich gwybodaeth a’ch dealltwriaeth ynglŷn â bioleg. Mae gan y cwrs Safon Uwch elfen synoptig fwy hefyd – mae angen i chi ddechrau dod â’r testunau rydych chi wedi’u hastudio hyd yn hyn at ei gilydd, a cheisio gweld y cysylltiadau rhyngddyn nhw.

Mae pob testun yn cynnwys gwaith ymarferol penodol

